RETTENS BEMÆRKNINGER

INDLEDNING

1. Denne årsberetning indeholder vores vurdering af de europæiske udviklingsfonde (EUF). De centrale oplysninger om de omfattede aktiviteter og om udgifterne i 2014 gives i figur 1 .

Figur 1 — De europæiske udviklingsfonde — Centrale oplysninger 2014 (millioner euro) Aktionsudgifter i alt (projekter) 2 685 Aktionsudgifter i alt (budgetstøtte) 794 Administrative udgifter i alt (53) 102 Betalinger i alt 3 581 – forskud 2 105 + afregninger af forskud 1 597 Revideret population 3 073 Specifikke forpligtelser i alt (54) 3 380 Samlede forpligtelser i alt (54) 621

RETTENS BEMÆRKNINGER

Særlige karakteristika ved de europæiske udviklingsfonde

2. EUF har siden 1958 været hovedinstrumentet for Den Europæiske Unions bistand til udviklingssamarbejde med staterne i Afrika, Vestindien og Stillehavet (AVS-staterne) og de oversøiske lande og territorier (OLT). Partnerskabsaftalen, der blev undertegnet i Cotonou den 23. juni 2000 for en periode af 20 år (»Cotonouaftalen«), er den nuværende ramme for Den Europæiske Unions forbindelser med AVS-staterne og OLT. Den er navnlig koncentreret om at mindske og med tiden udrydde fattigdom.

3. EUF har en særlig karakter: a) De finansieres af medlemsstaterne efter fordelingsnøgler (1), der er fastsat i en intern aftale mellem medlemsstaternes regeringer, forsamlet i Rådet, og som afviger fra fordelingsnøglerne vedrørende EU's almindelige budget b) de forvaltes af Europa-Kommissionen uden for EU's almindelige budget og af Den Europæiske Investeringsbank (EIB) c) på grund af EUF's mellemstatslige karakter spiller Europa-Parlamentet en mere begrænset rolle i forbindelse med deres funktionsmåde, end det spiller i forbindelse med de udviklingssamarbejdsinstrumenter, der finansieres af EU's almindelige budget: Navnlig er det ikke involveret i fastsættelsen og tildelingen af EUF-midlerne. Europa-Parlamentet er dog dechargemyndighed undtagen for så vidt angår investeringsfaciliteten, der forvaltes af EIB (2) (3).

4. Hver enkelt EUF er underlagt sin egen finansforordning. Retten har ved flere lejligheder antydet, at en enkelt finansforordning gældende for alle nuværende og fremtidige EUF'er ville sikre kontinuitet uden risiko for at afbryde gennemførelsen af EUF'erne, og forenkle forvaltningen (4).

5. EUF'ernes finansforordninger er gradvis blevet afstemt efter den almindelige finansforordning (5), men der er fortsat væsentlige forskelle. Én af de vigtigste forskelle er, at princippet om etårighed ikke gælder for EUF'erne: EUF-aftalerne indgås normalt for en forpligtelsesperiode på fem til syv år, og der kan afholdes betalinger over en meget længere periode. I 2014 blev der afholdt udgifter under fire EDF'er samtidig, og der blev stadig afholdt betalinger under den 8. EUF, der startede i 1995.

6. EUF'erne forvaltes næsten udelukkende af Kommissionens Generaldirektorat for Internationalt Samarbejde og Udvikling (EuropeAid), som også forvalter en bred vifte af udgifter afholdt over EU's budget (6) (7).

7. EUF-interventionerne gennemføres i form af projekter og budgetstøtte (8) under fire hovedordninger. I 2014 blev 38 % af betalingerne afholdt ved direkte forvaltning, hvoraf 22 % af totalen vedrørte budgetstøtte. De resterende 62 % blev afholdt ved indirekte forvaltning, heraf 32 % af totalen gennem internationale organisationer, 25 % af totalen gennem tredjelande og 5 % af totalen gennem nationale organer i EU-medlemsstaterne (9).

RETTENS BEMÆRKNINGER KOMMISSIONENS SVAR

Risici med hensyn til formel rigtighed

8. De udgifter, denne beretning omhandler, afholdes under en bred vifte af bistandsordninger, der gennemføres i 79 lande. Bestemmelserne og procedurerne, inklusive dem, der gælder for udbud og indgåelse af kontrakter, er ofte komplekse. Det at der ikke findes en selvstændig, brugervenlig finansforordning for den 11. EUF øger denne kompleksitet væsentligt (10). 8. 11. EUF er underlagt sin egen finansforordning, forordning (EU) nr 2015/323, der blev vedtaget af Rådet den 2. marts 2015. Den forenklede forvaltning af finansforordningen for 11. EUF skyldes først og fremmest tilpasning til finansforordningen for det almindelige budget, hvilket er opnået via gennemskuelige og klare henvisninger til bemeldte forordning og gennemførelsesbestemmelserne hertil. På denne måde sikrer finansforordningen for 11. EUF, at de gældende finansielle procedurer er konsekvente, og at arbejdsgangen er mere effektiv, og gør det samtidig muligt at reducere antallet af risici og fejl. Reglerne og modellerne for udbud og indgåelse af kontrakter for både det almindelige budget og EUF, der er samlet i den praktiske vejledning om udbud og tilskud, som er udarbejdet af GD DEVCO, er bredt anerkendt af de europæiske kontrahenters forskellige sammenslutninger.

9. På to områder — budgetstøtte (11) og EU-bidrag til multidonorprojekter, der gennemføres af internationale organisationer (12), f.eks. De Forenede Nationer (FN) — begrænser instrumenternes og betalingsbetingelsernes karakter risikoen for fejl i transaktionerne.

10. Budgetstøtte bidrager til en stats almindelige budget eller dens budget for en specifik politik eller et specifikt mål. Vi undersøgte, om Kommissionen overholdt de specifikke betingelser for at afholde budgetstøttebetalinger til det enkelte partnerland, og efterprøvede, at de generelle støtteberettigelsesbetingelser (f.eks. fremskridt i den finansielle forvaltning i den offentlige sektor) var blevet opfyldt.

11. De retlige bestemmelser giver imidlertid brede fortolkningsmuligheder, og Kommissionen har en betydelig fleksibilitet, når den skal afgøre, om disse generelle betingelser er opfyldt. Vores revision med hensyn til formel rigtighed kan ikke gå ud over det stade, hvor støtten udbetales til partnerlandet. De overførte midler integreres derefter i modtagerlandets budgetmidler. Svagheder i modtagerlandets finansielle forvaltning vil ikke blive betragtet som fejl i forbindelse med vores revision med hensyn til formel rigtighed.

RETTENS BEMÆRKNINGER

12. Når Kommissionens bidrag til multidonorprojekter sammenlægges med andre donorers og ikke øremærkes til specifikke identificerbare udgiftsposter, går Kommissionen ud fra, at EU's støtteberettigelsesregler er overholdt, såfremt det samlede beløb omfatter tilstrækkelige støtteberettigede udgifter til at dække EU-bidraget. Dette kalder Kommissionen den teoretiske tilgang (eller »notional approach«). Den teoretiske tilgang, som Kommissionen anvender, begrænser revisorernes arbejde, hvis der foreligger et væsentligt bidrag fra andre donorer, som Kommissionen så betragter som tilstrækkeligt til at dække alle de ikke-støtteberettigede udgifter, vi eventuelt har konstateret.

KAPITEL I — GENNEMFØRELSEN AF DEN 8., 9., 10. OG 11. EUF

Finansiel gennemførelse

13. 8. EUF (1995-2000) andrager 12 840 millioner euro, og 9. EUF (2000-2007) 13 800 millioner euro. 10. EUF (2008-2013) beløber sig til 22 682 millioner euro. Af dette beløb tildeles AVS-landene 21 966 millioner euro, og OLT 286 millioner euro. Disse beløb er inklusive 1 500 millioner euro og 30 millioner euro til investeringsfaciliteten, som EIB forvalter, navnlig med henblik på støtte til den private sektor i henholdsvis AVS-landene og OLT'erne. Endelig er 430 millioner euro øremærket til Kommissionens udgifter til programmering og gennemførelse af EUF.

14. Den interne aftale om oprettelse af 11. EDF (13) blev indgået i august 2013. Den trådte i kraft den 1. marts 2015, efter at alle EU-medlemsstaterne havde ratificeret den. 11. EUF er på i alt 30 506 millioner euro (14), hvoraf 29 089 millioner euro tildeles AVS-staterne og 365 millioner euro OLT'erne.

15. For at sikre, at der var midler til rådighed fra januar 2014 frem til 11. EUF's ikrafttræden, vedtog Rådet i december 2013 overgangsforanstaltninger, den såkaldte »overgangsfacilitet« (15). I 2014 udgjorde de disponible midler under overgangsfaciliteten i alt 1 616 millioner euro. De var finansieret af: — midler frigjort fra 8. og 9. EUF frem til 31. december 2013 (936 millioner euro) — ikke forpligtede restbeløb fra 10. EUF pr. 31. december 2013 (75 millioner euro) — midler frigjort i 2014 fra 10. og tidligere EUF'er (586 millioner euro) — renter og andre indtægter (19 millioner euro). De bogføres under 11. EUF, men er ikke supplerende midler til 11. EUF.

16. Tabel 2 viser den kumulerede anvendelse af EUF's midler i 2014.

Tabel 2 — Anvendelse af EUF's midler pr. 31. december 2014 (millioner euro) Stillingen pr. udgangen af 2013 Budgetgennemførelsen i regnskabsåret 2014 (nettobeløb) (60) Stillingen pr. udgangen af 2014 Samlet beløb Udnyttelsesgrad (56) 8. EUF (57) 9. EUF (57) 10. EUF 11. EUF Samlet beløb 8. EUF 9. EUF 10. EUF 11. EUF Samlet beløb Udnyttelsesgrad (56) A — MIDLER (55) 49 026 - 64 - 373 - 1 105 1 616 74 10 417 15 739 21 328 1 616 49 100 B — UDNYTTELSE 1. Samlede forpligtelser (58) 47 952 97,8 % - 63 - 381 - 95 1 160 621 10 415 15 703 21 294 1 160 48 573 98,9 % 2. Specifikke forpligtelser (59) 41 410 84,5 % - 37 - 1 2 687 731 3 380 10 400 15 407 18 252 731 44 790 91,2 % 3. Betalinger 35 384 72,2 % 16 145 2 760 595 3 516 10 379 14 941 12 985 595 38 900 79,2 % C — Uindfriede forpligtelser (B1-B3) 12 568 25,6 % 36 762 8 309 565 9 673 19,7 % D — Disponibelt beløb (A-B1) 1 074 2,2 % 2 36 34 456 527 1,1 %

RETTENS BEMÆRKNINGER

17. De nettoforpligtelser, der blev indgået i 2014, lå på et ualmindelig lavt niveau (621 millioner euro) sammenlignet med tidligere år (16). Det skyldtes, at ikrafttrædelsen af 11. EDF var forsinket, hvilket begrænsede de ressourcer, der var til rådighed til forpligtelser under overgangsfaciliteten. På den anden side nåede betalingerne afholdt i 2014 en historisk højde (3 516 millioner euro) (17), især fordi der blev udbetalt 595 millioner euro fra overgangsfaciliteten, navnlig til store budgetstøttebetalinger og forskud til operationer i Den Centralafrikanske Republik og Somalia under fredsfaciliteten for Afrika.

18. Ved udgangen af 2014 var der indgået forpligtelser for næsten alle de disponible midler (98,9 % for finansieringsafgørelsernes vedkommende, 91,2 % for de individuelle kontrakters). De uindfriede forpligtelser (18) faldt med 23 % fra 12,5 milliarder euro ved udgangen af 2013 til 9,7 milliarder euro ved udgangen af 2014. Det skyldtes dels EuropeAids bestræbelser på at reducere de uindfriede forpligtelser, dels det lave niveau af finansieringsafgørelser truffet i 2014.

19. På hele sit ansvarsområde (19) fortsatte EuropeAid sine bestræbelser på at nedbringe gamle forfinansieringer og gamle uindfriede forpligtelser (20) og reducere antallet af åbne udløbne kontrakter (21). De fastsatte mål for 2014 for gamle forfinansieringer og uindfriede forpligtelser blev langt overskredet (22). Mens det fastsatte mål for 2014 med hensyn til de udløbne kontrakters andel af det samlede antal kontrakter næsten blev nået for EuropeAids samlede portefølje (23), var EUF'ernes fremskridt imidlertid mindre tilfredsstillende (24).

KAPITEL II — RETTENS REVISIONSERKLÆRING OM EUF

Rettens revisionserklæring om 8., 9., 10. og 11. EUF til Europa-Parlamentet og Rådet — Den uafhængige revisors beretning

I — I overensstemmelse med artikel 287 i traktaten om Den Europæiske Unions funktionsmåde (TEUF) og artikel 49 i finansforordningen for den 10. Europæiske Udviklingsfond for så vidt angår anvendelse af overgangsperioden mellem den 10. Europæiske Udviklingsfond og den 11. Europæiske Udviklingsfond frem til ikrafttrædelsen af den interne aftale om den 11. Europæiske Udviklingsfond, som også finder anvendelse på tidligere EUF'er, har vi: a) revideret årsregnskabet for 8., 9., 10. og 11. Europæiske Udviklingsfond, som blev godkendt af Kommissionen den 24. juli 2015, og som omfatter balancen, resultatopgørelsen, pengestrømsanalysen, opgørelsen over bevægelser i nettoaktiver og oversigten over de europæiske udviklingsfondes fordringer samt beretningen om den finansielle gennemførelse for det regnskabsår, der afsluttedes pr. 31. december 2014, og b) efterprøvet lovligheden og den formelle rigtighed i forhold til EUF'ernes retlige ramme af de transaktioner, der ligger til grund for regnskabet, vedrørende den del af EUF-midlerne, som Kommissionen er ansvarlig for den finansielle forvaltning af (25).

Ledelsens ansvar

II — Ifølge artikel 310-325 i TEUF og de gældende finansforordninger (26) har ledelsen ansvaret for at udarbejde og aflægge et årsregnskab for EUF'erne på grundlag af de internationalt anerkendte regnskabsstandarder, der anvendes i den offentlige sektor (27), samt for lovligheden og den formelle rigtighed af de transaktioner, der ligger til grund for dette regnskab. Dette ansvar omfatter udformning, gennemførelse og opretholdelse af en intern kontrol, som sikrer, at der udarbejdes og aflægges et regnskab uden væsentlig fejlinformation, uanset om denne skyldes besvigelser eller fejl. Ledelsen er også ansvarlig for at sikre, at de aktiviteter, finansielle transaktioner og oplysninger, der fremgår af årsregnskabet, er i overensstemmelse med de myndighedsregler, der gælder for dem. Kommissionen bærer det endelige ansvar for lovligheden og den formelle rigtighed af de transaktioner, der ligger til grund for EUF'ernes regnskab (artikel 317 i TEUF).

Revisors ansvar

III — Det er vores ansvar på grundlag af vores revision at afgive en erklæring til Europa-Parlamentet og Rådet om regnskabernes rigtighed og de underliggende transaktioners lovlighed og formelle rigtighed. Vi har revideret regnskaberne i overensstemmelse med IFAC's Internationale Standarder om Revision og etiske regler og INTOSAI's International Standards of Supreme Audit Institutions. Ifølge disse standarder skal vi planlægge og udføre revisionen for at opnå høj grad af sikkerhed for, om EUF's årsregnskab er uden væsentlig fejlinformation, og om de underliggende transaktioner er lovlige og formelt rigtige.

IV — Det indgår i en revision, at der udføres handlinger for at tilvejebringe revisionsbevis vedrørende beløbene og oplysningerne i regnskabet og de underliggende transaktioners lovlighed og formelle rigtighed. Valget af handlinger afhænger af revisors vurdering, herunder en vurdering af risiciene for, at der er væsentlig fejlinformation i regnskabet, og at de underliggende transaktioner i væsentligt omfang ikke opfylder kravene i EUF'ernes retlige ramme, uanset om dette skyldes besvigelser eller fejl. Ved vurderingen af disse risici tager revisor hensyn til den interne kontrol, som skal sikre, at der udarbejdes og aflægges et retvisende regnskab, og til de overvågnings- og kontrolsystemer, der er indført for at sikre, at de underliggende transaktioner er lovlige og formelt rigtige, med henblik på at udforme revisionshandlinger, som er passende efter omstændighederne, men ikke med henblik på at afgive erklæring om den interne kontrols effektivitet. En revision omfatter også en vurdering af, om de anvendte regnskabspraksis er hensigtsmæssige, og om de foretagne regnskabsmæssige skøn er rimelige, samt en vurdering af den samlede præsentation af regnskabet.

V — Vi mener, at det tilvejebragte revisionsbevis er tilstrækkeligt og egnet som grundlag for vores erklæringer.

Regnskabernes rigtighed

Erklæring om regnskabernes rigtighed

VI — Det er vores opfattelse, at 8., 9., 10 og 11. EUF's årsregnskab for det regnskabsår, der afsluttedes den 31. december 2014, i alt væsentligt giver et retvisende billede af den finansielle stilling pr. 31. december 2014 samt af resultaterne af EUF'ernes transaktioner og pengestrømme og af bevægelserne i nettoaktiver i det afsluttede regnskabsår, i overensstemmelse med EUF-finansforordningen og med regnskabsreglerne, der er baseret på de internationalt anerkendte regnskabsstandarder, der anvendes i den offentlige sektor.

Lovligheden og den formelle rigtighed af de transaktioner, der ligger til grund for regnskabet

Indtægter

Erklæring om lovligheden og den formelle rigtighed af de indtægter, der ligger til grund for regnskabet

VII — Det er vores opfattelse, at de indtægter, der ligger til grund for regnskabet for det regnskabsår, der afsluttedes den 31. december 2014, i alt væsentligt er lovlige og formelt rigtige.

Betalinger

Grundlag for en afkræftende erklæring om lovligheden og den formelle rigtighed af de betalinger, der ligger til grund for regnskabet

VIII — Vi anslår, at den mest sandsynlige fejlforekomst i 8., 9., 10. og 11. EUF's udgiftstransaktioner er 3,8 %.

Afkræftende erklæring om lovligheden og den formelle rigtighed af de betalinger, der ligger til grund for regnskabet

IX — På grund af væsentligheden af de forhold, der er beskrevet i grundlaget for en afkræftende erklæring om lovligheden og den formelle rigtighed af de betalinger, der ligger til grund for regnskabet, er det vores opfattelse, at de betalinger, der ligger til grund for regnskabet for det regnskabsår, der afsluttedes den 31. december 2014, er væsentlig fejlbehæftede.

16. juli 2015

Vítor Manuel da SILVA CALDEIRA

Formand

Den Europæiske Revisionsret

12, rue Alcide de Gasperi, 1615 Luxembourg, LUXEMBOURG

RETTENS BEMÆRKNINGER

Oplysninger til underbygning af revisionserklæringen

Revisionens omfang og revisionsmetoden

20. Vores generelle revisionstilgang og -metode beskrives i del 2 i bilag 1.1 til kapitel 1 i Revisionsrettens årsberetning om budgetgennemførelsen i regnskabsåret 2014. Med hensyn til revisionen vedrørende EUF skal følgende specifikke forhold bemærkes:

21. Vores bemærkninger om EUF-regnskabernes rigtighed vedrører årsregnskabet (28) for 8., 9., 10. og 11. EUF (29), som Kommissionen har godkendt i overensstemmelse med EUF's finansforordning (30), og som vi modtog sammen med regnskabsførerens forvaltningserklæring den 24. juli 2015. Revisionen omfattede test af beløbene og oplysningerne samt en vurdering af de anvendte regnskabsprincipper, af væsentlige skøn foretaget af ledelsen og af den samlede præsentation af regnskabet.

22. Revisionen vedrørende transaktionernes formelle rigtighed omfattede følgende:

a) en gennemgang af alle bidrag fra medlemsstaterne og en undersøgelse af en stikprøve af andre typer af indtægtstransaktioner

b) en undersøgelse af en stikprøve på 30 forpligtelser (31)

c) en undersøgelse af en stikprøve på 165 transaktioner (32). Stikprøven er udformet på en måde, som skal sikre, at den er repræsentativ for alle EUF's betalinger. Den bestod af 127 betalinger anvist af 28 EU-delegationer (33) og 38 betalinger anvist af Kommissionens tjenestegrene (34). Når der blev konstateret fejl, blev de relevante kontrolsystemer analyseret for at identificere de specifikke systemsvagheder, der er tale om

RETTENS BEMÆRKNINGER KOMMISSIONENS SVAR

d) en vurdering af de systemer, der blev gennemgået i EuropeAid og i EU-delegationerne, og som omfattede: i) forudgående kontroller udført af ansatte i Kommissionen, eksterne revisorer eller tilsynsførende, før der blev afholdt betaling, og ii) overvågning og tilsyn, navnlig opfølgningen på eksterne revisioner, kontrolbesøg, overvågningsbesøg og EuropeAids undersøgelser af restfejlfrekvensen i 2012, 2013 og 2014

e) en gennemgang af den årlige aktivitetsrapport fra generaldirektøren for EuropeAid

f) en opfølgning på Rettens tidligere anbefalinger.

23. Som anført i punkt 6 implementerer EuropeAid de fleste af de instrumenter for ekstern bistand, der finansieres over det almindelige budget og EUF. Vores bemærkninger både om systemerne og om den årlige aktivitetsrapports pålidelighed og om generaldirektørens erklæring for 2014 vedrører hele EuropeAids ansvarsområde.

Regnskabets rigtighed

24. Siden 2007, hvor EUF-regnskabsføringen blev moderniseret, har den metode til vurdering ved cut-off, som Kommissionen anvender, ikke omfattet påløbne udgifter i relation til budgetstøttekontrakter, som AVS-landene ikke havde indsendt betalingsanmodning for i løbet af året. I lyset af budgetstøttens karakter mener Kommissionen, at det er ved udbetalingen, den skal opføres som en udgift. Kommissionen har ganske rigtigt en bred skønsmargen ved vurderingen af, om støtteberettigelsesbetingelserne er opfyldt. Men budgetstøtte ikke et skønsbaseret tilskud, men en rettighed i henhold til Kommissionens regnskabsregler: Som i forbindelse med andre ikke-kommercielle udgifter er Kommissionen forpligtet til at afholde betalingen, når støtteberettigelsesbetingelserne er opfyldt. 24. Kommissionen har på grundlag af regnskabsreglerne for 2006 anvendt denne tilgang til budgetstøtteforanstaltninger siden 2007. Kommissionen finder, at indregning som omkostning bør finde sted, når »udbetaling« finder sted, da alle støttebetingelser på dette tidspunkt er blevet behørigt vurderet af Kommissionens tjenestegrene. Kommissionen inkluderer også i cut-off de betalingsanmodninger, som AVS-staterne har sendt i løbet af året, og som endnu ikke er betalt, idet Kommissionen finder, at når en AVS-stat sender en betalingsanmodning, der vedrører budgetstøtte, er der stor sandsynlighed for, at de kontraktlige kriterier for støtteberettigelse er opfyldt.

25. Når der er tale om forfinansieringsbetalinger på over 7 50 000 euro, skal Kommissionen inddrive renterne på årsbasis (3 millioner euro inddrevet i 2014 og 5,7 millioner inddrevet i 2013). Som nævnt i de tidligere år (35) konstaterede vi, at de ved delegation bemyndigede anvisningsberettigede stadig ikke overholder denne bestemmelse systematisk, og at det beløb for renteindtægter, der er opført i note 3.5 til regnskabet, delvis bygger på skøn. Hertil kommer, at påløbne renter på forfinansieringsbeløb på mellem 2 50 000 og 7 50 000 euro stadig ikke opføres som finansielle indtægter i årsregnskabet, fordi udviklingen af det fælles Relexinformationssystem (CRIS-systemet) først blev afsluttet mod udgangen af 2014. 25. I de seneste tre år er der registreret forbedringer, for så vidt angår bedre årlig inddrivelse af forfinansieringsrenter i stedet for inddrivelse ved kontraktens udløb. Der sendes jævnligt instrukser til de anvisningsberettigede for at minde dem om forpligtelsen til rettidigt at inddrive renter af forfinansiering. Der er også blevet indført et overvågningssystem.

RETTENS BEMÆRKNINGER

Transaktionernes formelle rigtighed

Indtægter

26. Vores revision af indtægtstransaktionerne viste, at de var uden væsentlig fejlforekomst.

Betalinger

27. Resultaterne af testen af betalingstransaktioner er sammenfattet i bilag 1 . Af de 165 transaktioner, vi reviderede, var 54 (33 %) behæftet med fejl. På grundlag af de 36 fejl, vi har kvantificeret, anslår vi, at fejlforekomsten er 3,8 % (36).

28. Holdes den budgetstøtte og de transaktioner vedrørende multidonorprojekter, der henvises til i punkt 9-12, ude af den reviderede stikprøve, er den anslåede fejlforekomst 4,8 % (37).

29. Figur 2 viser, hvor meget de forskellige fejltyper bidrog til vores skøn vedrørende fejlforekomsten for 2014. Fejl vedrørende manglende overholdelse af procedurerne for offentlige indkøb fra støttemodtagerens side og manglende bilag tegner sig for 63 % af den anslåede fejlforekomst.

Figur 2 — Den anslåede fejlforekomst fordelt på fejltyper Kilde: Den Europæiske Revisionsret.

RETTENS BEMÆRKNINGER

Projekter

30. Af de 133 betalingstransaktioner, vi reviderede, var 52 (39 %) behæftet med fejl, hvoraf 34 (65 %) var kvantificerbare fejl. 14 af de 34 betalingstransaktioner, der var behæftet med kvantificerbare fejl, var endelige transaktioner, hvor beløbene var blevet anvist til betaling, efter at alle de forudgående kontroller var blevet udført.

31. Som i de seneste år (38) blev der hyppigere konstateret fejl i transaktioner med relation til programoverslag, tilskud og bidragsaftaler med internationale organisationer end i transaktioner med relation til andre former for bistand. 29 (44 %) af de 66 reviderede transaktioner af denne type var behæftet med kvantificerbare fejl, som tegnede sig for 75 % af den anslåede fejlforekomst.

32. De væsentligste typer kvantificerbare fejl, Retten konstaterede i betalingstransaktioner med relation til projekter, vedrørte:

a) støttemodtagerens manglende overholdelse af reglerne for offentlige indkøb (otte transaktioner)

RETTENS BEMÆRKNINGER KOMMISSIONENS SVAR

b) manglende bilag som dokumentation for, at den støtteberettigede aktivitet havde fundet sted (11 transaktioner) (39)

c) ikke-støtteberettigede udgifter, f.eks. udgifter, der er afholdt uden for gennemførelsesperioden (tre transaktioner), ikke-støtteberettiget moms (to transaktioner), udgifter til aktiviteter, der ikke er omfattet af kontrakten (én transaktion) eller indirekte omkostninger, der er anmeldt som direkte omkostninger (én transaktion)

d) udgifter, som støttemodtagerne ikke havde afholdt (10 transaktioner)

e) ukorrekt beregning af udgifter (to transaktioner).

Tekstboks 1 — Eksempler på kvantificerbare fejl i projekttransaktioner Tekstboks 1 — Eksempler på kvantificerbare fejl i projekttransaktioner

Støttemodtageren overholdt ikke udbudsprocedurerne Vi undersøgte den endelige afregning af udgifter under en tilskudsaftale med en organisation, der var ansvarlig for samarbejdet på landbrugsområdet mellem AVS-lande, og konstaterede en fejl på 2 25 900 euro vedrørende indkøb af IT-tjenesteydelser. Tilskudsmodtageren, der er hjemmehørende i Nederlandene, havde ikke opfyldt en international begrænset udbudsprocedures krav om, at der skulle offentliggøres en meddelelse om udbud. Indkaldelsen af bud blev kun sendt til tre nederlandske virksomheder udvalgt af tilskudsmodtageren. På grund af den manglende overholdelse af de regler for offentlige indkøb, der var fastsat i tilskudsaftalen, blev konkurrencen begrænset. Støttemodtageren overholdt ikke udbudsprocedurerne Kommissionen er i færd med at gennemføre de relevante korrigerende foranstaltninger, dvs. udstedelsen af en indtægtsordre på det fulde beløb af den endelige kontraktværdi på 2 51 124 EUR. En forhåndsmeddelelse er blevet sendt til støttemodtageren den 1. juni 2015.

Manglende bilag som dokumentation for udgifterne Vi gennemgik den endelige afregning af udgifter påløbet under programmet for fremme af handel med landbrugsbasisprodukter, som blev gennemført i hele Stillehavsregionen. Vi gennemgik 20 udgiftsposter. I forbindelse med syv af disse, der vedrørte byggearbejder, personaleomkostninger, dagpenge og hotelophold til i alt 22 117 euro, fik vi ikke udleveret de vigtigste bilag til dokumentation af udgifterne (f.eks. fakturaer, kvitteringer, bevis for forbindelse mellem personaleomkostninger og projektaktiviteter samt bevis for deltagelse i rejser og i møder som begrundelse for dagpenge og hotelophold) (39).

Ikke-støtteberettigede udgifter Vi gennemgik en afregning af EUF-bidraget til TerrAfrica Leveraging-Trustfonden. Administrationsaftalen berørende trustfonden blev undertegnet i november 2012. Kommissionens afregning var baseret på samtlige trustfondens udbetalinger i hele dens levetid fra 2006 til 2013. Ud af 6 7 14 489 euro, som Kommissionen havde godkendt, var udgifter på 4 6 64 666 euro påløbet, før administrationsaftalen trådte i kraft. Hertil kommer, at Kommissionen allerede havde afregnet dem under den tidligere trustfondsaftale, og de dermed var blevet betalt to gange. Ikke-støtteberettigede udgifter Kommissionen har fuldt ud gennemført de relevante korrigerende foranstaltninger. Den stikprøveudvalgte afregning blev annulleret og omkodet under hensyntagen til det for højt ansatte beløb.

Udgifter, som støttemodtageren ikke havde afholdt Vi undersøgte en afregning af en forfinansiering, der var foretaget under programmet for gennemførelse af foranstaltninger vedrørende humanitær minerydning i Senegal (Casamance). Den internationale organisation, der gennemførte programmet, anmeldte beløbet for en tjenesteydelseskontrakt om minerydning, der endnu ikke var blevet betalt fuldt ud, som faktiske udgifter. Demobiliseringen var ikke blevet afsluttet (udstyret og materialet var ikke blevet fjernet fra projektområdet og afleveret til de nationale myndigheder, og kontrahenten havde ikke forelagt den endelige rapport), og støttemodtageren havde ikke afholdt de pågældende udgifter, 2 07 437,87 USD. Udgifter, som støttemodtageren ikke havde afholdt Kommissionen er i færd med at gennemføre de relevante korrigerende foranstaltninger, dvs. at inddrivelsesproceduren er indledt. Der er desuden planlagt et kontrolbesøg i forbindelse med projektets afslutning.

33. For så vidt angår 21 (40) tilfælde af kvantificerbare fejl havde Kommissionen fra sine systemer tilstrækkelige oplysninger (41) til at forebygge, afsløre og korrigere fejlene, før den godkendte udgifterne. Hvis alle disse oplysninger var blevet brugt til at korrigere fejl, ville den anslåede fejlforekomst have været 2,3 procentpoint lavere.

34. Ikke-kvantificerbare fejl omfattede især mangler i forhold til de anvendte procedurer for offentlige indkøb (otte transaktioner) og utilstrækkelige udbudsdokumenter (syv transaktioner).

Budgetstøtte

35. Af de 32 transaktioner vedrørende budgetstøtte, vi reviderede, var to behæftet med kvantificerbare fejl med mindre indvirkning (under 0,1 procentpoint) vedrørende de støttemodtagende regeringers manglende overholdelse af finansieringsaftalernes bestemmelser om vekselkurser ved omregning af budgetstøttebetalingerne til lokal valuta. 35. I betragtning af at finansieringsaftalerne ikke klart henviser til den vekselkurs, der skal anvendes, finder Kommissionen, at det i begge tilfælde er vanskeligt at kvantificere disse fejl.

Undersøgelsen af udvalgte systemer og årlige aktivitetsrapporter

36. Som i de seneste år tyder den fejlfrekvens, som Retten konstaterede, og hvori også indgik fejl, der indvirker på de endelige betalingsanmodninger, som havde været genstand for ekstern revision og udgiftskontrol, på svagheder ved denne forudgående kontrol.

37. I maj 2013 vedtog EuropeAid en handlingsplan med henblik på at afhjælpe de svagheder, der var konstateret i anvendelsen af EuropeAids system (42). Gennemførelsen af alle 23 planlagte aktioner startede i 2013 og 2014. Ved udgangen af 2014 var 15 aktioner blevet gennemført fuldt ud, og otte var i gang (43). Det er for tidligt at vurdere indvirkningen af handlingsplanen, da nogle aktioner stadig er under udvikling.

38. Der er truffet følgende foranstaltninger for at forbedre de eksterne revisioner og udgiftskontroller:

a) risikoanalyse blev gjort obligatorisk i forbindelse med EU-delegationernes og EuropeAids tjenesters udarbejdelse af årlige revisionsplaner

b) modellerne til tilskudskontrakterne er blevet revideret, så EuropeAid direkte kan udvælge eller indgå kontrakt med revisorerne

c) oplysning om de mest almindelige typer af fejl, uddannelse og styrkelse af EuropeAidpersonalets og støttemodtagernes knowhow med hensyn til finansvæsen og kontrol.

39. EuropeAid har endnu ikke udviklet de kvalitets-/støtteberettigelsesskemaer, der skal tjene til vurdering af udgiftskontrolrapporternes pålidelighed og til vejledning, hvis reglerne bliver overtrådt, selv om de var planlagt til december 2013. 39. Da spørgsmålet har vist sig mere kompliceret i praksis end forventet, tager udarbejdelsen af kvalitetsskemaerne til udgiftskontrolrapporterne længere tid end først antaget. Skemaerne forventes at foreligge ved overgangen til sidste kvartal af 2015.

40. Som anført i vores seneste årsberetninger (44) er der stadig mangler i EuropeAids forvaltningsinformationssystem om resultaterne og opfølgningen af eksterne revisioner, udgiftskontrol og overvågningsbesøg. Disse mangler gør det vanskeligt for generaldirektøren at holde kontorcheferne og lederne af EU-delegationerne ansvarlige for i rette tid at følge op på og korrigere de systemsvagheder og fejl, der er konstateret. EuropeAid er i færd med at udvikle en ny revisionsapplikation for at forbedre opfølgningen af revisionsberetningerne. 40. For så vidt angår revisioner, udgiftskontrol og lignende forpligtelser, som Kommissionen har indgået kontrakt om, forventes indførelsen af et nyt forvaltningsinformationssystem om resultaterne og opfølgningen af eksterne revisioner, udgiftskontrol og lignende forpligtelser at føre til betydelige forbedringer over tid.

2014-undersøgelsen af restfejlfrekvensen

41. EuropeAid udførte sin tredje undersøgelse af restfejlfrekvensen for at vurdere omfanget af fejl, som forvaltningens kontroller til forebyggelse, afsløring og korrektion af fejl ikke har kunnet forhindre. Undersøgelsen af restfejlfrekvensen er baseret på en hensigtsmæssig metodologi og giver nyttige oplysninger, som gør det muligt for EuropeAid at fastslå, på hvilke områder gennemførelsen af kontrolsystemerne bør forbedres.

42. Undersøgelsen omfattede en gennemgang af en repræsentativ stikprøve af transaktioner vedrørende kontrakter, der blev opfyldt mellem september 2013 og august 2014. Resultaterne af den præsenteres i den årlige aktivitetsrapport (45). I forlængelse af en anbefaling i vores årsberetning for 2013 (46) offentliggøres omfanget af undersøgelsen af restfejlfrekvensen og den skønnede nedre og øvre grænse i den årlige aktivitetsrapport. I undersøgelsen anslås det, at restfejlfrekvensen er 2,81 %, dvs. over den væsentlighedstærskel på 2 %, som Kommissionen har fastsat. De hovedtyper af fejl, der blev konstateret i undersøgelsen, er:

a) mangel på tilfredsstillende dokumentation af støtteberettigelse fra modtagerorganisationerne (42,70 % af restfejlfrekvensen)

b) betalinger uden retsgrundlag, anmeldelse af for høje beløb og andre eksempler på regelbrud (32,83 % af restfejlfrekvensen)

c) fejl, som anslås, fordi der ikke foreligger tilstrækkeligt bevis til at efterprøve, om transaktionerne var formelt rigtige (16,76 % af restfejlfrekvensen)

d) beløb, som ikke var inddrevet, og beløb, som ikke var korrigeret (7,71 % af restfejlfrekvensen)

43. Vores gennemgang af 2014-undersøgelsen af restfejlfrekvensen viste, at den samlet set var foretaget i overensstemmelse med metodologien og giver tilstrækkeligt bevis for, at restfejlfrekvensen er væsentlig. For nogle af de undersøgte transaktioners vedkommende konstaterede vi, at der i flere henseender kunne ske forbedringer med hensyn til: a) opfyldelsen af de fastsatte betingelser for at forlade sig på tidligere kontrolarbejde b) hensigtsmæssigheden af dokumentationen for revisionsbeviset med hensyn til at underbygge konklusionerne c) begrundelsen for beslutningen om ikke at ekstrapolere de fejl, der blev fundet i den undersøgte stikprøve, til det samlede beløb for transaktionerne d) den for brede skønsmargen, fejlforekomsterne for de enkelte transaktioner blev anslået med. 43. Kommissionen glæder sig over, at Revisionsretten konkluderer, at restfejlfrekvensen er baseret på en hensigtsmæssig metodologi, at den giver nyttige oplysninger, og at den samlet set blev foretaget i overensstemmelse med metodologien. Den vil sammen med kontrahenten behandle de spørgsmål, som Revisionsretten har rejst.

Gennemgang af den årlige aktivitetsrapport

44. I sin forvaltningserklæring tager generaldirektøren forbehold for så vidt angår transaktionernes lovlighed og formelle rigtighed, fordi det beløb, der anses for at være risikofyldt (205,7 millioner euro), udgør mere end 2 % af de betalinger, EuropeAid afholdt i 2014. Generaldirektøren anfører imidlertid også, at de kontrolprocedurer, der er indført, giver den nødvendige sikkerhed med hensyn til de underliggende transaktioners lovlighed og formelle rigtighed. Som sidste år (47) mener vi ikke, at det er en logisk konklusion, eftersom systemerne ikke er effektive, når de ikke forhindrer eller opdager og korrigerer en væsentlig fejlforekomst. 44. I betragtning af alle de risici, der er forbundet med GD DEVCO's arbejde, og at restfejlene ikke skyldes den måde, hvorpå kontrolsystemet er indrettet, men snarere svagheder i gennemførelsen, vil det stadig være rimeligt at konkludere, at de nuværende kontrolprocedurer giver den nødvendige sikkerhed for de underliggende transaktioners lovlighed og formelle rigtighed. Faktisk fremgår det ikke af restfejlfrekvensen, at der skulle være nogen systemsvaghed ved kontrolprocedurerne. GD DEVCO erkender dog, at gennemførelsen ikke er optimal, hvilket man i øjeblikket søger at rette op på.

45. Forbeholdet vedrører lovligheden og den formelle rigtighed af samtlige udgifter, der forvaltes af EuropeAid. Det er hensigtsmæssigt at fremsætte et forbehold, når svagheder i kontrollen kun vedrører afgrænsede indtægts- eller udgiftsområder (48), men ikke, når de indvirker på, hvordan kontrolsystemet som helhed fungerer, og den finansielle effekt overstiger væsentlighedstærsklen for hele det budget, generaldirektøren er ansvarlig for. Kommissionens stående instrukser vedrørende de årlige aktivitetsrapporter for 2014 tager imidlertid ikke klart højde for en sådan situation. 45. Kommissionen er ved at undersøge mulighederne for i højere grad at tage hensyn til resultaterne af GD DEVCO-kontroller for at opnå en mere risikodifferentieret sikkerhed.

46. I den årlige aktivitetsrapport anføres det, at EuropeAids kontroller er produktive for hver enkelt model for intern kontrol under direkte og indirekte forvaltning, og at de samlede omkostninger ved kontrollerne, som anslås til 370,6 millioner euro, er rimelige sammenlignet med fordelene ved dem (49). De omfattende oplysninger i den årlige aktivitetsrapport afspejler en væsentlig indsats fra EuropeAids side for at opfylde det krav, der stilles i den almindelige finansforordning (50). Udsagnene om kontrollernes produktivitet og omkostningseffektivitet godtgøres imidlertid ikke på tilfredsstillende måde, eftersom: 46. Nogle af forvaltnings- og rapporteringsforpligtelserne i finansforordningens artikel 66 er generelt stadig en forholdsvis ny udfordring for Kommissionen. De centrale tjenestegrene spiller en vigtig rolle i at sikre, at kontrolsystemerne og den tilhørende rapporteringspraksis udvikler sig på konsekvent vis i hele Kommissionen. Kommissionen vil tage Revisionsrettens bemærkninger samt en vurdering af deres indflydelse på ressourceforbruget i betragtning med henblik på at opnå bæredygtige forbedringer.

a) der ikke blev anvendt en såkaldt »full cost«-metode, idet ikke alle direkte omkostninger blev medtaget (51), og indirekte omkostninger blev udeladt. Hertil kommer, at grundlaget for fordelingsnøglerne for de indirekte personaleomkostninger ikke er klart

b) hvad angår kvantificerbare fordele giver EuropeAids forvaltningsinformationssystemer endnu ikke nøjagtige oplysninger om fejl, der er opdaget og korrigeret efter eksterne revisioner og udgiftskontroller (jf. punkt 40) samt Kommissionens egne kontroller b) For så vidt angår revisioner, udgiftskontrol og lignende forpligtelser, som Kommissionen har indgået kontrakt om, forventes indførelsen af et nyt forvaltningsinformationssystem om resultaterne og opfølgningen af eksterne revisioner, udgiftskontrol og lignende forpligtelser at føre til betydelige forbedringer over tid.

c) EuropeAid ikke fastsatte objektivt verificerbare indikatorer, herunder målværdier, som kontrollernes produktivitet og omkostningseffektivitet kunne vurderes i forhold til. c) Rapportering er allerede baseret på kontrollerbare indikatorer, herunder i nogle tilfælde målværdier. Kommissionens system er stadig ved at blive forbedret og finpudset med vejledning fra de centrale tjenestegrene.

KONKLUSION OG ANBEFALINGER

Konklusion for 2014

47. Vi konkluderer, at EUF'ernes regnskaber for det regnskabsår, der afsluttedes den 31. december 2014 i alt væsentligt giver et retvisende billede af EUF'ernes finansielle stilling samt af resultaterne af deres transaktioner, deres pengestrømme og bevægelserne i nettoaktiver i det afsluttede regnskabsår, i overensstemmelse med finansforordningen og de regnskabsregler, som regnskabsføreren har fastlagt.

48. Vi konkluderer, at for så vidt angår det regnskabsår, der afsluttedes den 31. december 2014: a) var EUF'ernes indtægter uden væsentlig fejlforekomst b) var EUF-betalingstransaktionerne væsentlig fejlbehæftede (jf. punkt 27-32). Testen af transaktioner indikerer en anslået fejlforekomst i populationen på 3,8 % (jf. bilag 1 ).

Anbefalinger

49. Bilag 2 viser resultaterne af vores gennemgang af de fremskridt, der er sket med hensyn til at implementere anbefalinger fra tidligere årsberetninger (52). I årsberetningen for 2011 og årsberetningen for 2012 fremsatte vi 12 anbefalinger. Én af disse anbefalinger er ikke længere gældende. EuropeAid har fuldt ud implementeret fire anbefalinger, mens fem er blevet implementeret i de fleste henseender og to i nogle henseender. Med hensyn til én af de anbefalinger, der kun er blevet implementeret i nogle henseender, er EuropeAid i færd med at træffe foranstaltninger med henblik på: a) at udvikle et værktøj, der skal hjælpe EU-delegationerne med at sortere projekterne i deres portefølje mere effektivt og sikre, at besøg hos projekter, der har særlig behov for overvågning, prioriteres på grundlag af en risikovurdering. b) at udarbejde nye retningslinjer for kontrolbesøg hos delegationerne, som indebærer risikobaseret planlægning og opfølgning af kontrolbesøgene.

50. På grundlag af denne gennemgang og resultaterne og konklusionerne for 2014 anbefaler vi, at EuropeAid:

— Anbefaling 1: udarbejder og gennemfører procedurer for intern kontrol for at sikre, at forfinansiering afregnes på grundlag af faktiske påløbne udgifter, uden medregning af retlige forpligtelser Kommissionen accepterer denne anbefaling. Kommissionen vil yderligere præcisere afregningsreglerne for bidragsaftaler i DEVCO-håndbogen og insistere på forpligtelsen til at basere afregning på de faktiske afholdte udgifter, ikke medregnet retlige forpligtelser.

— Anbefaling 2: styrker den systematiske efterprøvelse af, at partnerlandene anvender den korrekte vekselkurs, når de omregner budgetstøttebetalinger til deres nationale valuta Kommissionen accepterer denne anbefaling.

— Anbefaling 3: sammen med den kontrahent, der forestår undersøgelsen af restfejlfrekvensen, sørger for, der tages hånd om de forhold, vi har konstateret Kommissionen accepterer denne anbefaling.